申花聯城合併

申花聯城合併係發生喺2007年2月，中國足球超級聯賽開賽前嘅一次大事。上海申花足球俱樂部同埋上海聯城足球俱樂部兩間中超足球會，通過收購形式合併做上海申花一間，上海聯城自此不復存在。

概況
2007年初，足壇出現咗上海聯城擁有者、著名商業家朱駿準備出資收購上海申花嘅消息。之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併。

人員
原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席。聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置。

影響
由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」。而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會。於是好多原本已經入咗一線隊嘅球員，又俾人放返預備隊。賽季中期，申花重將一部分球員外借到新加坡聯賽遼寧廣原。

喺2008年季前轉會時，申花一口氣將47名球員掛牌，係多年中國足球轉會之最。最後其中十幾名球員搵到租借或者轉會嘅目標，略為舒緩足球會人員過剩嘅情況。

足球會合併之後，朱駿選擇將原本上海聯城嘅參賽資格直
 朱駿
 上海申花
 上海聯城
 上海九城

連出去
 新浪網

上海運動
中國足球
2007年